ኣብ ውሽጢ ሓደ ሰሙን ድማ ነዚ ዘሕፍር ተግባር ዝፈጸሙ ሰባት ካብ ዝተሓብኡሉ ኣሊሽና ኣውጺእናዮም ኣለና" እያ ኢላ። ገበን 'ፕሮፋይል' ክትገብሮ ክትደሊ ከለኻ ናብ ድሕረ ባይታ እቲ ገበን ዝፈጸመ ውልቀ ሰብ ከም እትጥቀም ዝጠቅስ ሓጋዚ ፕሮፌሰር መኮንን፡ "ኣብ ክንዲ ኣሜሪካዊ፤ ኣፍሪቃ-ኣሜሪካውያን'ዮም ትብል። እዚ፡ ፖለቲካዊ ዕላማ ከምዘለካ'ዩ ዘመላኽት፤ ኣብ ክንድኡ ኣብዚ ሰዓት ወይ ቦታ ከምዚ ከምዚ ዝበለ ገበን ፈጺሙ ኢልኻ ክትኸስስን ክትዛረብን ይግባእ" ኢሉ። ብመሰረት ሕጊ ገበን እታ ሃገር፡ ዝኾነ ውልቀሰብ፡ ቤት ፍርዲ ገበነኛ ክሳብ ዘይበሎ፡ ዓቃቢ ሕጊ ይኹን ካልኦት ኣካላት ምኽባር ሕጊ ገበነኛ ኢሎም ወዲኦም ክዛረቡ ስልጣን'ኳ እንተዘይሃለዎም፡ ሓደ ጥርጡር ኣቐዲሙ ሚድያ ክፈርዶ ይግበር ብምህላው "መሰረታዊ ሕጊ ገበን ዝጥሕስ ኣሰራርሓ'ዩ ዝርኣ ዘሎ"ብምባል ይነቕፎ። "ኢህወዴግ ብሚድያ ተሓጊዙ፡ 'ሓደ ሓደ ጸረ ሰላም ሓይልታት' ዝብል ቋንቋ ይጥቀም ነይሩ፤ ብልጽግና ምስ መጽአ'ውን፡ ሞያውን ገንዘባውን ድጋፍ ዝተገብረሎም፣ ሃይማኖትን ብሄርን ንምግጫው ዝጽዕሩ፣ ስልጣን ብዘይኣግባብ ክጭብጡ ዝደልዩ ሓይልታት ዝብሉ ቃላት ይጥቀም ኣሎ። እዚ እቲ ናይ ፍትሒ ስርዓት ሞያዊ ክእለት ዝጎድሎ ምዃኑ ዘመላኽት፣ ተኣማኒ ስርዓት ፍትሒ ከይህሉ ዝገብርን ምጽራይ ገበናት ዘዐንቅፍን እዩ" ብምባል ክእረም ከም ዘለዎ የረድእ። ግደ ሚድያታት ብሚዲያ ዝቐርቡ ጸብጻባት ቤት ፍርዲ፡ ግዜ ቖጸራ፣ ጥርጡራት ዝሃቡዎ ቃል፣ ካብ መሰኻኽር ዝወሃብ ቃል ዝበሉ ነቲ መስርሕ ፍርዲ ዘመላኽቱ ክኾኑ ከም ዘለዎም ዝጠቅስ ሙሁርን መምህርን ጋዜጠኝነትን ሕጊ ሚዲያን ኣፈወርቅ ገብረእግዚኣብሄር፡ ምጥፋእ ስም ዝህልዎም፣ መጋብኣያ ዘየክበሩ ጸገማት ዘጋጥሞ ክኸውን ይኽእል እዩ ይብል። "ጸብጻባት ቤት ፍርዲ ኣዝዮም ዝተሓላለኹን ጥንቃቐ ዝሓቱን ኮይኖም፡ ዓቃቢ ሕጊ ኣብ ዝህቦ መግለጺ ድማ፡ ርኢይቶ ውልቀ ሰባት ክወሃበሉ ዝግበር ኣይኮነን። ከምቲ ንቡር ቃል'ውን ክትቕይር ኣይፍቀድን፤ ግን ድማ ኣብዚ ሕጂ እዋን ዝተፈላለየ ድልየትን ርኢይቶን ዘለዎን ሰባት ርእይቶኦም ከዕርፍሉ ይግበር ኣሎ" ኢሉ። ዓቃቢ ሕጊ ወይ ፖሊስ ብዛዕባ እቲ ዝተፈጸመ ገበን ንህዝቢ ኣብ ዝገልጽሉ እዋን፡ 'ጥርጡራት' ዝብል ቋንቋ ክጥቀሙ ከም ዘለዎም ዝገልጽ ኣቶ ኣፈወርቅ፡ ሚድያታት "ገበነኛ ድማ ብቋንቁኡ ወይ ብሽሙ ዘይኮነ ብዝሰርሖ ጥፍኣት ዝሕተት ምዃኑ ክፈልጣ ይግባእ" ይብል። "ዝኾነ ዓይነት ቋንቋ ክዛረብ ዘይኽእል ዱዳ [ጸማም/ምስማዕ ዝተሳእኖ] ሰብ'ውን ገበን ክፍጽም ይኽእል እዩ። ግን ድማ፡ ኩሎም ሓይልታት ረብሕኦም ንከሕልው ዝጥቀምሉ ዘለው መገድን እቲ ናይ ሚድያ ኣካይዳን ተደሚሩ፡ ነቲ ናይ ፍትሒ ስርዓት ከዛብዖ፡ ንምርግጋእ ሃገር ሓደገኛ እዩ" በሃሊ'ዩ። እቲ ዝሓለፈ ጉድለት ክእርም እየ ዝበለ ስርዓት ሕጂ እውን፡ ስርዓት ፍትሒ፣ ፖሊስን ሚድያታትን ኢሻራውያን ከምዝኾኑ ከምዘይገበረ ዝዛረብ እቲ ምሁር፡ በዚ እንተቐጺሉ "እታ ሃገር ሕግን ስርዓትን ናብ ዘይብሉ ብርኪ/ደረጃ ክትወርድ" ብምባል፡ መንግስቲ ብደረጃ ሃገርን ክልልን ዘለዋ ሚድያታት ስርዓት ክትሕዘን ሞያዊ ማዕድኡ ለጊሱ። እተን ሚድያታት መንግስቲ ኣብ ዝሰርዖ ኣጀንዳ ዘይኮነ ሞያዊ ሓላፍነተን ክዋጽኣን እቲ ሞያ ብዝሓቶን ብዝጥለቦን ስነ ምግባር ክዓያን ኣተሓሳሲቡ። ተዛማዲ ትሕዝቶ ፖለቲካ ኢትዮጵያ፡ ተስፋታትን ግድላትን መሪሕነት ኣብዪ ኣሕመድ4 መጋቢት 2019 ቀዳማይ ሚኒስትር ኣብዪ ኣሕመድ፡ ንየመናውያን ኣብ ዝጽሓፎ ደብዳበ እንታይ ኣልዒሉ?4 ታሕሳስ 2018 ኣብዪ ኣሕመድን ኢትዮጵያን ኣብ ቀራና-መንገዲ29 መጋቢት 2019 ኣብዪ ኣሕመድ፡ "ህዝቢ ትግራይ ንምብዳል ጥር ትብል ድሌት የብልናን"8 ሰነ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
